section_heading: Povijest
paragraph_text: Klaka je sistematizirana kad je izvjesni Monsieur Sauton 1820. u Parizu otvorio agenciju "za osiguranje dramskog uspjeha" (Assurance de succès dramatique), koja se bavila organiziranjem i obezbjeđivanjem klakera za kazališta. Do 1830. klaka je postala značajni čimbenik kazališta. Direktor kazališta mogao je naručiti bilo koji broj klakera.